Kaliumhydrogentartrat

Kaliumhydrogentartrat (kremortartari, vinstein) er et salt av vinsyre med kjemisk formel KC4H5O6. Den urene formen kalles argol og er et biprodukt som krystalliseres ut ved gjæring av vin. Bruksområder er blant annet i matlaging til å stabilisere pisket eggehvite som skal røres inn. Kremortartari brukes også for å hindre krystallisering av sukker i sukkertøy, det brukes i kommersiell trolldeig og det er en av ingrediensene i bakepulver.   

Kaliumhydrogentartrat har lakserende egenskaper. En studie som blant annet undersøkte effekten av ren tartarsyre på tykktarmsfunksjon, fant en god mykgjørende effekt på avføring og nedsatt transittid gjennom tarmen ved inntak av 5g kaliumhydrogentartrat. Innholdet av tartarsyre er særlig stort i rosiner (ca. 20-25g per kg). Det er grunn til å tro at den gunstige effekten rosiner har på hard avføring skyldes både høyt innhold av fiber og tartarsyre. I tillegg til rosiner, druer og vin har tamarind høyt innhold av tartarsyre.

 Kilder 




Kategori:Kaliumforbindelser
Kategori:Hydrogenforbindelser
Kategori:Uorganiske karbonforbindelser
Kategori:Oksygenforbindelser
Kategori:Matingredienser
Kategori:Ønologi